Հայազն

Հայազն («Հայազն» նշանակում է «ծագումով հայ»Հայերէն Բացատրական Բառարան։ Ստեփան Մալխասեանց։ Հայկական ՍՍՌ Պետական Հրատարակչութիւն, Երեւան, 1944։), քաղաքական կուսակցություն Հայաստանում, որը ստեղծվել է 2014 թվականի ապրիլի 16-ին և լուծարվել 2017 թվականի հունիսին։

 Գործունեություն 
Կազմակերպությունը քաղաքական դաշտ է մտել 2011 թվականի հունիսին, երբ սկսել է ստորագրություններ հավաքել Շուշիի առանձնակի գումարտակի հրամանատար Ժիրայր Սեֆիլյանին քաղաքացիություն տրամադրելու պահանջով ։

«Հայազն»-ի անդամները մասնակցել են 2012 թվականի մայիսի 21-ին Երևանում «Բազմազանության» շքերթին զուգընթաց կազմակերպված հակաերթին։

2012 թվականի հունիսին Տավուշի մարզի Չինարի գյուղի մոտակայքում կատարված ադրբեջանական հարձակումներից հետո «Հայազն»-ն երթ է կազմակերպել Երևանում և կառավարությանից պահանջել՝ դադարեցնել Ադրբեջանի հետ բանակցություններըՀայազն միությունը բողոքի երթ է կազմակերպում՝ Չինարի գյուղում տեղի ունեցած դեպքերի կապակցությամբ

2012 թվականի հոկտեմբերի 10-ին «Հայազն»-ի անդամները մասնակցել են Գերմանիայի դեսպանատան առջև բողոքի ցույցին՝ Parada սերբական ֆիլմի ցուցադրությունը կազմակերպելու համար։

Բացի տարբեր ուղվածության երթերին մասնակցություն ունենալուց՝ կազմակերպությունը պարբերաբար էլեկտրոնային լրատվամիջոցներով հանդես է եկել հայտարարություններով, որոնք վերաբերվում էին հիմնականում քաղաքական տարբեր ուժերի և անհատների նկատմամբ քննադատությանը«Հայազն». Ընդդիմությունափոխությունն այլևս անայլընտրանք նախապայման է:«Հայազն». «Զորակն» հիմնադրամի տնօրեն Հովհաննես Հարությունյանը դանակահարել է Գրիգոր Ամիրյանին:, ինչպես նաև քաղաքական և սոցիալական խնդիրներին«Հայազն» կուսակցությունը «մաքսայինին» հավասար մերժում է Եվրամիության հետ ասոցացվելը«Հայազնը» դատապարտում է «Որոտան» ՀԷԿ-ի վաճառքը:«Հայազն»-ը խստագույնս դատապարտում է եվրասիական «մաքսային միությանը» միանալու վարչախմբի հրապարակված նպատակը:։

 Վեճեր և ընդհարումներ 
Ըստ Նախախորհրդարանի տարած հայտարարության, 2013 թվականի սեպտեմբերի 2-ին, «Հայազնի» 7-8 անդամներ, այդ թվում՝ կազմակերպության վարչության անդամներ Արմեն Աղայանը և Արմեն Մկրտչյանը, հարձակվել են Երևանի Հյուսիսային պողոտայում միայնակ քայլող Նախախորհրդարանի անդամ և մամուլի խոսնակ Վարուժան Ավետիսյանի վրա և նրան ծեծի ենթարկելԸստ «Նախախորհրդարանի»՝ «Հայազն» կուսակցության անդամները հարձակվել են իրենց մամուլի խոսնակի վրա։

Նույն թվականի դեկտեմբերի 2-ին Վլադիմիր Պուտինի՝ Երևան այցի դեմ բողոքի երթի ժամանակ Հայազնի անդամները 7-8 անգամ հարձակվել և ծեծի են ենթարկել նույնասեռականների և տրանսգենդերների ծիածանագույն դրոշ կրողներ Լալա Ասլիկյանին և իրեն աջակցողներինԼալա Ասլիկյան․ «ՄՄ-ին անդամակցող երկրներում ոտնահարվում են նույնասեռականների իրավունքները ». (Տեսանյութ)Նույնասեռականներին ծեծելու գործով նախաքննությունը շարունակվում է, բայց մեղադրյալ չկա. «Հայազն» կուսակցության ներկայացուցիչ։

 Աղբյուրներ 

Կատեգորիա:2009 հիմնադրումներ Հայաստանում
Կատեգորիա:Հասարակական կազմակերպություններ
Կատեգորիա:Քաղաքական կազմակերպություններ